b'\n_START_ARTICLE_\nJosip Zvonimir Bo\xc5\xa1njakovi\xc4\x87\n_START_PARAGRAPH_\nFra Josip Zvonimir Bo\xc5\xa1njakovi\xc4\x87 (Tuzla, 1929.), hrvatski katoli\xc4\x8dki sve\xc4\x87enik iz Bosne i Hercegovine, franjevac, publicist\n_START_SECTION_\n\xc5\xbdivotopis\n_START_PARAGRAPH_\nRodio se u Tuzli. U Tuzli je bio vi\xc5\xa1e godina \xc5\xbeupnik i gvardijan. U komunizmu pretrpio progone. Bio je tri godine zato\xc4\x8den u zatvoru u Tuzli i Zenici. Proganjali suga zbog zbog chica\xc5\xa1ke "Danice" stare sedam godina. Osuda je uslijedila nadomak hrvatskom prolje\xc4\x87u, nakon \xc5\xa1to je u \xc5\xa0ikari udario temelje crkvi. S gvardijanom franjeva\xc4\x8dkoga samostana sv. Marka na Plehanu kod Dervente fra Miroslavom Cvitkovi\xc4\x87em obi\xc5\xa1ao je sveta mjesta u Italiji, onda su mu udba\xc5\xa1i na Plehanu na\xc5\xa1li neki "neprijateljski" \xc4\x8dasopis te nedu\xc5\xbenoga Cvitkovi\xc4\x87a osudili na \xc5\xa1est godina robije. I prije i poslije tamnovanja \xc5\xbeivio je Bo\xc5\xa1njakovi\xc4\x87 osobnu, obiteljsku i sve\xc4\x87eni\xc4\x8dku kalvariju u komunizmu. Trpio je od udba\xc5\xa1kih istra\xc5\xbeitelja. Nije mogao pisati jer je stalno bio pod pratnjom. U svojoj knjizi na dva mjesta spomenuo je njegova istra\xc5\xbeitelja Kre\xc5\xa1imira Zubaka koji ga je 1977. godine "s velikim entuzijazmom ispitivao i verbalno mu\xc4\x8dio u prostorijama Udbe u Br\xc4\x8dkom te ismijavao i vulgarizirao". Ipak, nalazio je u olovnim vremenima fra Josip vremena za anga\xc5\xbeman na izgradnji Crkve. S vjernicima je proslavljao izgra\xc4\x91ene nove crkve oko Tuzle i samostanu u gradu te crkvama i putovima u Ulicama pokraj Br\xc4\x8dkoga koje je podizao._NEWLINE_U Domovinskom ratu poslije operacije Bljesak poslan u Gornje Bogi\xc4\x87evce u Hrvatsku. Postavili su ga jer je bio anga\xc5\xbeiran u gradnji crkava, pa je ondje podigao ili obnovio sedam crkava, jednoj je velikosrpski okupator na temeljima napravio smeti\xc5\xa1te. U pastoralnom djelovanje bio je anga\xc5\xbeiran i oko \xc5\xbeive Crkve. Danas je \xc5\xbeupni vikar u Tuzli._NEWLINE_Pisao u Ste\xc4\x87ku, Hrvatskoj rije\xc4\x8di, Glasu Koncila i dr.'